google/wiki40b huggingface dataset:
Premier

'
Coventry Premier Ltd. var en britisk bil-og sykkelbilprodusnet basert i Coventry fra 1912 til 1923. Det skiftet navn fra Premier Cycles til Coventry Premier Ltd. i november 1914.

Selskapets første historie

Virksomheten kan spore sine røtter tilbake til 1875 da William Hillman og William Herbert dannet Hillman & Herbert Cycle Co Ltd, som sykkelprodusenter. De fikk med seg George B. Cooper i 1876 og selskapet ble omdøpt til Hillman, Herbert & Cooper Ltd som opererte fra Premie Works i Coventry. Deres fremste merkevare, sykler var svært vellykket. Fabrikken dekket et område på 3 dekar.
I 1891 ble Premier Cycle  Co Ltd dannet for å ta over Hillman, Herbert & Cooper. Premier Cycle Co. ble avviklet senere på året. Noen tid senere ble The New Premier Cycle Co. dannet for å overta virksomheten til Premier Cycle Co. I 1902 ble dette selskapet omdøpt til The Premier Cycle Co Ltd.
I 1914 endret Premier Cycle Co. Ltd. navn til Covenyry Premier Ltd. og fortsatte som sådan inntil det ble solgt til Singer i 1920. Coventry Premiers varemerke ble fortsatt brukt av Singer til ca. 1927, da de sluttet å produsere sykler.
William Hillman satte opp sin egen fabrikk, Hillman Car Co. i 1907.

Premier motorsykler

Hillman, Herbert & Cooper startet produksjon av motorsykler fra 1908.

Premier sykkelbiler

Premier sykkelbiler ble lansert i 1912. De ble vist i 1912 på Motor Cycle and Cycle Car Show som «en smart to-seters bil med et torpedo-lignende karosseri til 100 guineas». Motoren var en 998 cc luftkjølt V-twin med 85 mm boring og 88 mm slaglengde og et ekstra tungt svinghjul, Bosch magnettenning. Overføring omfattet en skinn-membran clutch og en to-trinns girkasse. Bakaksel med differensial, kjededrift fra motor til differensial. Karosseriet var forsterket med stålrør. Fjæringen omfattet halveliptiskske fjærer foran og kvartelliptiske bak. Bremsene bestod av en fotbrems som virket på mellomakslen, og brems på bakhjulene operert med håndbremsen.

Lett bil

En skikkelig lett bil konstruert av workshop manager G. W. A. Brown som tidligere hadde arbeidet for Talbot. Den lette bilen kom i 1914 med en fire-sylindret motor på 1 592 cc og mellomaksel. Testing av den 4-sylindret bil fortsatte under krigen, men da freden kom ble den ikke bygget. Brown hadde flyttet til Arrol-Johnston i 1917. I stedet lanserte selskapet en 20 Hk Super Runabout, to-seters tre-hjulinger med 1 056 cc. vannavkjølt, V-twin-motor med mellomaksel til en bakmonterte girkasse og kjededrift til bakhjulene.
I 1921 ble Coventry Premier kjøpt av Singer  og tre-hjulingen ble erstattet av en fire-hjuls-versjon med samme motor, men nå med girkasse kombinert med bakakselen, noe som eliminererte kjededriften. I 1923 dukket merket opp på en forenklet versjon av Singer Ten. Navnet var ikke lenger i bruk på biler fra 1924, men fortsatte som sykkelmerke i noen år.
Om lag 500 tre-hjulinger og 1 200 fire-hjuls biler ble bygget.
Aurskog-Høland

Næringsliv

De viktigste næringveiene i kommunen er jordbruk, skogbruk og lokal industri innen plast. Spesielt for kommunen er mengden torvutvinning, som er gjort mulig av store lett tilgjenglige myrer.
Europas mest solgte småbåtmerke, nemlig Pioner blir produsert i denne kommunen.

Tusenårsparken

Kommunens tusenårspark er en park i sentrum av Bjørkelangen. Den lille parken har en sittegruppe, stein og blomsterbed. Tusenårsparken står pr. 2011 foran en endring da deler av området skal bli et nytt torg, noe som betyr at tusenårsparken vil bli flyttet noen meter. Dette gjøres for å gjøre området mer publikumsvennlig.
Noen av skolene plantet tusenårstrær.
Amigaguiden

Amigaguiden er navnet på medlemsbladet til Norsk amigaforening.
Amigaguiden ble stiftet i 1992, og ble først kalt H.O.B.B.I.T.T.E.N., noe som er en forkortelse for Helgeland og Omegn Brukergruppes Bitvise Interne Trykksak for (Amiga-) Tekniske Entusiaster.
Bladet sprer kunnskap om dataplattformen Amiga, og redaksjonen har sete i Mo i Rana.
Redaktør for bladet har hele tiden vært Tommy Rølvåg Strand.
Meghan Lino

Karriere

Lino deltok i sitt første VM ved VM i rullestolcurling 2013, der USA kom på 4.-plass etter tap 5-6 mot Kina i bronsefinalen. 
Hun ble tatt ut som reserve til Paralympiske vinterleker 2014 i Sotsji. USA kom her på 5.-plass.
Hotellets nye Skopudser

Hotellets nye Skopudser er en dansk stumfilm fra 1912. Regissør er Eduard Schnedler-Sørensen.
Filmen er også kjent under tittelen Frederik Buch som skopudser, og denne tittelen oppgis av enkelte kilder som en norsk film.
Ko Phi Phi Lee

Ko Phi Phi Lee, Koh Phi Phi Leh eller Ko Phi Phi Ley er en av Phi Phi-øyene på Thailands vestkyst. Phi Phi Lee regnes som en av de vakreste øyene i Thailand.
På grunn av sin karakteristiske profil kalles øya ofte for Homer Island. Sett fra Koh Phi Phi Do ligner den på tegnefiguren Homer Simpson liggened på ryggen i havet.
Filmen The Beach (2000), med Leonardo DiCaprio i hovedrollen, ble spilt inn Maya bay-stranda. Øya opplevde en stor pågang av turister i årene etter at filmen hadde premiere og i 2018 bestemte myndighetene seg for å stenge øya på ubestemt tid for å rehabilitere alle ødeleggelsene som turistene hadde påført den.
Teddy's

Teddy's Soft Bar er et serveringssted i Brugata i Oslo.
Baren ble åpnet i 1958, og 50-tallsinteriøret er for en stor del bevart. Teddy's serverte opprinnelig brus, softis og lignende. Idag er alkoholholdig drikke basis for driften, men det serveres også mat. De siste par tiårene har Teddy's trukket gjester med tilknytning til Oslos rockemiljø og andre deler av kulturlivet. Det arrangeres fra tid til annen konserter i det lille lokalet.
Ettersom Teddy's har toaletter i bakgården, kan gjestene også se en av de få gjenværende bondehandelsgårdene i Vaterland.
Judo under Asialekene 1994

Judo under Asialekene 1994. Judo var en av flere sporter under de tolvte Asialekene som ble arrangert i Hiroshima i Japan i perioden 2. til 16. oktober 1994. Det var tredje gangen som judo var på programmet under Asialekene. Det var åtte vektklasser for menn og åtte for damer. Japan ble beste nasjon med åtte gullmedaljer foran Sør-Korea med sju.
Normalspor

Normalspor definerer en avstand mellom de to skinnestrengene på et jernbanespor, T-banespor eller trikkespor på 1435 mm tilsvarende 4' 8 1/2". Spor med bredere sporvidde enn dette kalles bredspor, mens spor med smalere sporvidde enn dette kalles smalspor. Tidligere brukte man i Norge begrepet bredspor også om det som i dag kalles normalspor, fordi det normale lenge var smalsporede jernbaner.
Denne sporvidden er den mest brukte i verden, spesielt i Nord-Amerika og Europa, med unntak av Spania, Portugal, Irland, Finland og landene i det tidligere Sovjetunionen.

Bakgrunn

Opprinnelsen til denne standard sporvidden kommer fra George Stephenson da han bygget banen Stockton & Darlington Railway i England, 1825. Da brukte han en bredde på 4' 8" fordi han var kjent med denne bredden fra gruvebanen «Willington Way» nær Newcastle. Senere bygget Stephenson jernbanen mellom Liverpool og Manchester, men da utvidet han bredden med en halv tomme, sannsynligvis for å gi litt mer spillerom for hjulflensene.
Air Transport Auxiliary

Air Transport Auxiliary (ATA) var en britisk sivil organisasjon under andre verdenskrig med hovedkvarter ved White Waltham Airfield som fløy fergeflyvninger med nye, reparerte eller skadde militærfly mellom fabrikker til oversjøiske destinasjoner, eller til vedlikeholdsbaser, skrapplasser, til aktive skvadroner og til flyplasser, men ikke til hangarskip. De fløy også militært personell på hasteoppdrag fra et sted til et annet og utførte også ambulanseoppdrag.

Oppdrag

Den opprinnelige plan var at ATA skulle transportere personell, post og medisiner, men da det var omgående behov for flygere til å gjøre aktiv tjeneste for Royal Air Force (RAF) ble ATA opprettet med personell som ikke kunne gjøre krigstjeneste. 1. mai 1940 hadde ATA tatt over all transport av militærfly fra fabrikker til vedlikeholdsentra for installasjon av maskingevær og annet utstyr.  Den 1. august 1941 tok ATA over alle ferjeoppdrag. Dette frigjorde flygere som det ellers var behov for til aktiv krigføring.

Anerkjennlse

Under krigen gjennomførte ATA 415 000 flytimer og leverte mer enn 309 000 fly som omfattet 147 ulike typer, inklusive Spitfire, Hurricane, Mosquito, Mustang, Avro Lancaster, Halifax, Fairey Swordfish, Fairey Barracuda og Flying Fortress. Totalt ble det fløyet 17 059 timer med transportoppdrag. Av disse var 8 570 innen England og 8 489 oversjøiske. Om lag 883 tonn frakt ble besørget og 3 430 passasjerer transportert uten noe uhell.

Piloter

ATA rekrutterte piloter som var betraktet som uegnet for Royal Air Force og Fleet Air Arm på grunn av alder eller andre årsaker. De ble humoristisk referert som Ancient and Tattered Airmen. ATA tok også piloter fra nøytrale land og også flere kvinnlige piloter.
Lincolnshire

Historie

Lincolnshire oppsto da kongedømmet Lindsey ble forent med Stamford, som var under Danelagen. Hele grevskapet ble en tid kalt Lindsey, og forekommer under det navnet i Domesday Book (1086). Senere ble Lindsey kun brukt som navn på den nordlige kjernedelen, rundt Lincoln. Grevskapet ble delt i tre distrikter, Lindsey, Holland og Kesteven.
I 1888 ble grevskapsråd innført, og de tre distriktene fikk hvert sitt. Denne ordningen fortsatte til 1974, da Holland, Kesteven og det meste av Lindsey ble forent som Lincolnshire. Den nordligste delen, med byene Scunthorpe og Grimsby ble innlemmet i Humberside.

Kultur

Lincolnshire er et jordbruksområde hvor tempoet i livsstilen er noe langsommere enn resten av Storbritannia. Søndag er fortsatt en dag preget av hvile, og de eneste butikker åpne er i Lincoln, større markedsbyer og industribyene ved kysten. En del byer og landsbyer i grevskapet har fortsatt tradisjonen med halve dagen stengt på torsdager. Grunnet de store distansene mellom byene er det mange av landsbyene som er selvberget med mange butikker, puber, lokale kapeller og kirker og har et variert antall sosiale aktiviteter for beboerne. Fiske i elver og jakt er populære aktiviteter. The Collection er et arkeologisk museum og kunstgalleri Lincoln. Katedralen i Lincoln har også en stor andel i byens kultur og er vert for mange begivenheter gjennom året, fra konserter til innendørs matmarkeder. Et fast munnhell i Lincolnshire er at ytterdørene ble benyttet for kun tre ting: en ny baby, en brud og en kiste.
Vi vil ikke ha

Vi vil ikke ha er en musikk-EP med Betong Hysteria utgitt i 2011.
Vågsfjorden (Nordfjord)

Vågsfjorden er en sidefjord til Nordfjord i Vågsøy kommune i Sogn og Fjordane. Den ligger mellom Husevågøya i sør og Vågsøya i nord. På sørsida av Vågsøya ligger Fåfjorden. Fjorden strekker seg 8,5 kilometer fra vest til øst. Det vestlige innløpet til fjorden ligger mellom Hovden på Husvågøya og Vombaneset. Like innenfor Vombaneset ligger tettstedet Vågsvåg og litt lenger øst tettstedet Holvik. Byen Måløy ligger på sørøstsida av Vågsøya og sørlige deler av byen ligger også ved fjorden. Herfra går Ulvesundet nordover til Sildegapet på sørsida av Stadlandet. På nordsida av Husvågøya ligger bygda Husevåg. Sørøst for Måløy ligger Skavøypollen og tettstedet Tennebø. Fjorden ender på nordsida av Gangsøya.
Det er fergeforbindelse over fjorden fra Oldeide på sørsida av Fåfjorden til Husevågøya og Måløy. Riksvei 16 går langs nordsida av fjorden til Måløy.
Québec-avtalen

Québec-aftalen var et dokument som skisserte betingelsene for en koordinert utvikling av de grunnleggende vitenskapene og de tekniske utviklingene relatert til kjernefysisk energi mellom Storbritannia og USA. Avtalen ble underskrevet av Winston Churchill og Franklin D. Roosevelt 19. august 1943 i Québec i Canada.
Avtalen var nødvendig fordi samarbeidet rundt atomvåpen mellom USA, Storbritannia og Canada på det tidspunktet var så komplisert at Churchill hadde undersøkt muligheten for et rent britisk atombombeprosjekt. I juli 1943 hadde amerikanske embetsmenn oppklart noen misforståelser rundt Storbritannias motiver, og et utkast til avtalen ble utarbeidet.
Tobakksreklame

Tobakksreklame er reklame for å fremme salget av tobakk og tobakksprodukter. Tobakksindustrien har tradisjonelt brukt en mengde reklamekanaler og knep for å lokke nye og gamle kunder, også indirekte gjennom sponsing, for eksempel av idrettsarrangementer. Tobakksreklame er sammen med alkoholreklame blant de mest regulerte formene for markedsføring internasjonalt. Flere land har forbudt slik reklame helt. I Norge er tobakksreklame forbudt ifølge lov om vern mot tobakksskader (opprinnelig lov om restriktive tiltak ved omsetning av tobakksvarer m.v.) av 9. mars 1973, som trådte i kraft 1. juli 1975. Loven omfatter blant annet forbud mot tobakksreklame (§ 22).

Tobakksreklame i Norge

I alle år før forbudet kom, var reklame for tobakk en viktig del av inntektene til aviser og ukeblader. Da kinoer ble vanlige, var vanligvis tobakksreklame en del av det man fikk se. Det ble lagt ned mye kreativitet i å gjøre produktene så fristende som mulig. Mange av symbolene fra den tid hører til ting gamle mennesker husker fra barndom og oppvekst, slik som «bulldogen til Petterøe» med pipa i kjeften og termometeret til «Tiedemands Tobak».
Etterhvert som ny viten om skadevirkningene av røyking og annen tobakksbruk ble kjent, tok de store tobakksprodusentene ute i verden fatt på å sikre seg at reklamen fortsatt eksisterte, men mer fordekt. Varemerker som «Camel Trophy» og armbåndsurene deres samt «Marlboro Classics» sikrer at varen som opprinnelig bar navnet alene ikke blir glemt, selv om Formel 1-bilene ikke lengre har logoen på vanlig sted.
I dag er alle pakninger med tobakksvarer utstyrt med advarsel om helseskader man kan få ved bruk av tobakk. Advarselen ble innført i Norge etter påbud fra Helsedirektoratet, senere stadfestet ved lov. WHO (Verdens helseorganisasjon) har anbefalt at alle verdens land gjør det samme.
American Ultra

Om filmen

Filmen har kinopremiere i USA 21. august 2015, mens den foreløpig ikke har fått noen dato i Norge.

Handling

En stoner, som faktisk er en statlig agent, blir sett på som overflødig og blir markert for utryddelse. Men han er for godt trent og for høy for dem å håndtere.
Statped

Statped (tidligere Statlig spesialpedagogisk støttesystem) er en norsk spesialpedagogisk støttetjeneste for kommuner og fylkeskommuner.
Statpeds samfunnsmandat er å bidra til at barn, unge og voksne med særskilte opplæringsbehov gis muligheten til å være aktive deltakere i utdanning, arbeid og samfunnsliv.
Etaten skal bidra til en tilpasset og inkluderende opplæring for barn, unge og voksne med særskilte opplæringsbehov. Statped har spisskompetanse innen seks definerte fagområder (døvblindhet, ervervet hjerneskade, hørsel, sammensatte lærevansker, språk/tale, syn), og jobber flerfaglig ut mot den enkelte bruker og samarbeidspartner.

Statpeds tjenester

Statped gir tjenester til kommuner og fylkeskommuner som skal medvirke til at barn, unge og voksne med særskilte opplæringsbehov får god og tilrettelagt opplæring som fører til mestring. Til samarbeidspartnere og fagmiljø utvikler Statped kompetanse og formidler kunnskap om spesialundervisning og likeverdig, tilpasset og inkluderende opplæring.
Yitzhak Rabin

Liv og virke

I 1941 vervet Rabin seg til militsen Palmach som var en del av den jødiske paramilitære organisasjonen Haganah.
I løpet av den arabisk-israelske krigen i 1948 var Rabin ansvarlig for flere israelske operasjoner i Jerusalem. Han kjempet mot den egyptiske hæren i Negev. I begynnelsen av 1949 var Rabin medlem av den israelske delegasjonen til samtalene mellom Israel og Egypt som ble avholdt på øya Rhodos. Etter avgangen fra Israels forsvar ble Rabin utnevnt til Israels ambassadør til USA i 1968, en stilling han holdt i fem år.
Etter Golda Meir sin avgang som statsminister i 1974 beseiret Rabin Shimon Peres i valget om ny partileder i det israelske arbeiderpartiet. Rivaliseringen mellom Yitzhak Rabin og Shimon Peres forble hard, og de konkurrerte flere ganger om rollen som partileder i løpet av de neste to tiårene. Rabin etterfulgte Golda Meir som statsminister i Israel den 3. juni 1974. I Rabins første periode som statsminister ga han ordre til Operasjon Entebbe, der israelske militære gjennomførte en operasjon for å redde passasjerene på et passasjerfly som var kapret av Folkefronten for Palestinas frigjøring. Rabin ble etterfulgt som statsminister av Menachem Begin den 20. juni 1977.
13. juli 1992 ble Rabin innsatt som statsminister for andre gang. Rabin spilte en ledende rolle i prosessen som ledet til Oslo-avtalen som ga palestinske selvstyremyndigheter delvis kontroll over deler av Gazastripen og Vestbredden. Etter offentliggjøringen av Oslo-avtalen var det mange i Israel som motsatte seg denne avtalen. Etter hvert som disse protestene dro ut, insisterte Rabin at så lenge han hadde et flertall for avtalen i det israelske parlamentet så ville han ignorere alle protester og demonstrasjoner.
Om kvelden den 4. november 1995 ble Yitzhak Rabin myrdet av Yigal Amir, en radikal, høyreorientert, ortodoks jøde som var kraftig imot signeringen av Oslo-avtalen. Amir avfyrte tre skudd mot Rabin med en halvautomatisk pistol, hvorav to skudd traff Rabin, og den tredje traff en av Rabins livvakter som ble lettere skadet. Rabin ble kjørt til nærliggende sykehus hvor han døde på operasjonsbordet på grunn av stort blodtap og en punktert lunge. Amir ble snart arrestert av Rabins livvakter. Amir ble senere funnet skyldig og dømt til livsvarig fengsel. Shimon Peres, som hadde vært utenriksminister, ble innsatt som konstituert statsminister.
Rabins begravelse ble fulgt av mange statsledere fra andre land. Blant disse var USAs president Bill Clinton, Australias statsminister Paul Keating, Egypts president Hosni Mubarak og kong Hussein av Jordan.
Plassen hvor Rabin ble myrdet ble senere oppkalt etter ham. Mange andre gater og offentlige institusjoner i Israel ble i årenes løp oppkalt etter ham. Dagen for mordet på Rabin er helligdag til minne om ham.
I november 2000 døde hans kone Leah, og hun ble begravet ved siden av ham.
Cupfinalen i fotball for menn 2010

Cupfinalen for menn 2010 er en fotballkamp som ble spilt søndag 14. november 2010 på Ullevaal Stadion og var den siste kampen i Norgesmesterskapet i fotball for menn 2010. Vinneren av kampen ble norgesmester og mottok Hans Majestet Kongens Pokal. Kampen var den 105. Cupfinalen for herrer og den 68. cupfinalen som ble spilt på Ullevaal Stadion. Kampen ble spilt mellom Adeccoligalaget Follo Fotball og Tippeligalaget Strømsgodset. Dette var første gangen disse to lagene møttes i en cupfinale. Follo spilte sin første cupfinale i historien mens Strømsgodset hadde spilt i cupfinalen seks ganger tidligere og vunnet fire av dem. Strømsgodset vant kampen 2-0 og ble norgesmester.

Cupsanger

Begge lagene laget på forhånd egen sang i forbindelse med finalen. For Strømsgodset, laget rapperne fra Ess i Ermet sangen "Gull på Ullevaal". Paperboys og Turboneger gikk sammen for å lage Follo sin offisielle cupfinalesang.
Mosul-spørsmålet

Mosul-spørsmålet var en forhandlingskonflikt fra april 1920 til juni 1926, under fredsforhandlingene etter første verdenskrig. Konflikten dreide seg om framtiden til området Mosul, som enten skulle bli en del av det fremtidige Irak eller Det osmanske riket / Republikken Tyrkia. Partene i Mosul-spørsmålet var Storbritannia (på vegne av det britiske Mesopotamiamandatet, opprettet i 1920 og som i 1932 ble selvstendige Irak) og representanter fra Det osmanske rike og den tyrkiske nasjonalistbevegelsen under ledelse av Mustafa Kemal (Atatürk). 
Frem til slutten av første verdenskrig hadde Mosul vært en provins (vilayet) i Det osmanske rike. På grunn av sitt tap i første verdenskrig brøt det ut politiske uroligheter i riket som førte til rikets oppløsning og deretter opprettelsen av en tyrkisk republikk i 1923. Det politiske skiftet i Tyrkia foregikk samtidig med britenes forsøk på å opprette stabilt politisk styre i Mesopotamiamandatet. Fordi begge partene gjorde krav på Mosul, og fordi partene selv var i politisk endring, var forhandlingene om Mosul kompliserte.

Forhandlingene

Folkeforbundet ga Storbritannia mandat over de tre tidligere osmanske provinsene Basra, Bagdad og Mosul på San Remo-konferansen i april 1920. Grensene som ble trukket opp da ble anerkjent av representanter fra Det osmanske rike, og Mosul kom under britisk styre. Fire måneder senere, under fredskonferansen mellom ententemaktene og Det osmanske rike, Freden i Sèvres, skulle avtalene signeres og grensene bli ratifisert. Men nasjonalistbevegelsen ledet av Mustafa Kemal motsatte seg dette og hindret avtaleinngåelsen, og Mosul-spørsmålet forble ubesvart. Etter dette var det Storbritannia (på vegne av Mesopotamiamandatet) og den tyrkiske republikken som forhandlet om Mosul.

Forhandlingen flyttes til Folkeforbundet

Både Storbritannia og Tyrkia gjorde krav på Mosul. For å løse konflikten på fredelig vis tok partene Mosul-spørsmålet til Folkeforbundet i juni 1924. Folkeforbundet nedsatte en kommisjon som skulle undersøkte Mosuls nettverk i regionen og deretter avgjøre om Mosul skulle bli en del av Tyrkia eller det fremtidige Irak. Kommisjonen hadde som ideal at den skulle ta hensyn til Mosul-innbyggernes vilje, sikkerhetspolitikk i regionen og historisk tilknytning. Kommisjonens rapport fra 1925 viste at Mosul var sterkt tilknyttet både Mesopotamiamandatet, Tyrkia og til de kurdiske områdene i øst.

Mosul-spørsmålet blir avgjort

I 1926 ble Mosul-spørsmålet avgjort. Folkeforbundet vedtok at Mosul skulle bli en del av det britiske Mesopotamiamandatet. Begrunnelsen var av økonomisk art. Basra og Bagdad var avhengig av handelsnettverket med Mosul, blant annet for å importere korn i dårlige tider. Folkeforbundet vurderte det derfor slik at Mosul ville komme til å styrke det britiske Mesopotamiamandatets sjanse til å bli en levedyktig økonomisk og politisk enhet, som var et sentralt mål for Folkeforbundet gjennom fredsforhandlingene.
I 1932 ble den britiske mandatperioden avsluttet, og Mesopotamiamandatet ble anerkjent av Folkeforbundet som det selvstendige kongedømmet Irak. I dag er byen Mosul Iraks nest største by etter Bagdad.
Siopao

Siopao (forenklet kinesisk: 烧包; tradisjonell kinesisk: 燒包; Pe̍h-ōe-jī: sio-pau), som betyr «dampet bolle», er den filippinske versjon av den kantonesiske dampkokte bolle cha siu bao.
Den er en populær snack som selges særlig i kinesiske restauranter eller av gateselfgere på Filippinene. Det er flere varianter, avhengig av fyllet: asado (cha siu bao) eller bola-bola (en kombinasjon av kjøtt fra gris, kylling, storfe) eller reker, eller saltede andeegg. Det finnes også en bakt variant.
Álvaro Morata

Landslaget

Han ble tatt ut i Spanias EM-tropp til EM i Frankrike 2016.
Mizrahisk jødedom

Før 1948

Etter etableringen av staten Israel og etterfølgende arabisk-israelske krigen i 1948, ble de fleste Mizrahi-jødene enten utvist fra deres arabiske herskere eller de valgte å forlate landet selv og emigrere til Israel.
Anti-jødiske handlinger av arabiske regjeringer i 1950 og 1960- tallet, i sammenheng med grunnleggelsen av staten Israel, førte til avgang av store mengder Mizrahi-jøder fra Midt-Østen. 25000 Mizrahi jøder fra Egypt forlot etter Suez-krisen i 1956, som førte til det overveldende flertallet av Mizrahim som forlot arabiske land. De ble flyktninger, og de fleste gikk til Israel. 
I dag er rundt 40 000 mizrahim spredt over hele den ikke-arabiske muslimske verden, hovedsakelig i Iran, men også Usbekistan, Aserbajdsjan og Tyrkia.
Kunstløp under Asiatiske vinterleker 2011

Kunstløp under Asiatiske vinterleker 2011. Kunstløp var en av flere sporter under de sjuende Asiatiske vinterleker som ble arrangert i Almaty og Astana i Kasakhstan. Det var fire øvelser i kunstløp, single for menn og kvinner, parløp og isdans. Det var 49 utøvere fra tolv nasjoner som deltok i kunstløpskonkurransene som ble avviklet i perioden 2. til 5. februar 2003. Kasakhstan ble beste nasjon med to gullmedaljer foran Japan også med to gull.